**Farské oznamy**

**Desiata nedeľa rok A (11. 6. 2023)**

|  |  |  |
| --- | --- | --- |
| Pondelok |  | 18.00 |
| Utorok | Sv. Antona Paduánskeho, kňaza a učiteľa Cirkvi | 7.00 |
| Streda |  | 7.00 |
| Štvrtok |  | 7.00 |
| Piatok | Najsvätejšieho srdca Ježišovho, slávnosť | 17.00 |
| Sobota | . | 18.00 Oblazov |
| Nedeľa | Jedenásta nedeľa v cezročnom období | 8.00 a 10.30 |

V piatok na Slávnosť Najsvätejšieho srdca Ježišovho, ktorý je zároveň Svetovým dňom modlitieb za posväcovanie kňazov, budeme mať celodennú farskú výročitú adoráciu. Začneme o 9.00 hod a ukončíme 16.45 pred svätou omšou. Zapísať na adoráciu sa môžete vzadu na stolíku.

V nedeľu 25.6. v spolupráci s obecným úradom, poľovníckym združením, dobrovoľným hasičským zborom a inými dobrovoľníkmi vás srdečne pozývam na IV. ročník Stretnutia priateľov Valchovej. Začneme slávnostnou sv. omšou o 11.00 hod., ktorú bude celebrovať d.p. Štefan Kľúčik, farár z Dlhého Poľa. Po sv. omši si bude možné zakúpiť občerstvenie a priateľsky si posedieť. Starších ľudí, ktorí nevládzu prejsť a chceli by ísť spolu s nami vyvezieme autami. Prosím, aby ste sa zapísali v sakristii, aby sme vedeli koľko vás bude a ako sa máme pripraviť. Odchádzali by sme z parkoviska pri kostole o 10.00 hod.

Sviatosť manželstva chcú prijať Jakub Kaplík z Kotešovej a Michaela Sobolová. Odporúčam našich snúbencov do našich modlitieb.

V piatok po sv. omši, by sme mali krátke chvály a potom pozývam mládež do pastoračného centra na stretnutie.

V zbierke pre potreby našej farnosti ste darovali 1025eur. Nech Pán odmení vašu štedrosť.

Môžete si nahlasovať úmysly sv. omší na jún a júl.

Ak bude dobré počasie vo štvrtok začneme s reštaurovaním portálu a historických pamiatok, ktoré tu máme. Budeme mať pred vchodom lešenie, tak prosím, aby ste dávali pri vchode pozor, aby si niekto neublížil.

Birmovanci

Chcel by som sa poďakovať ženám za posadenie kvetov okolo kostola, kvetinárkam za prípravu oltárikov na slávnosť Božie Tela, ďalej chcem poďakovať za vaše modlitby, obety, finančnú podporu našej farnosti i za každý druh pomoci a na budúci týždeň prosím o upratovanie skupinu č. 5.

Chcel by som vás pozvať na našu prvú dlhšiu farskú púť – dovolenku do Medžugoria za Pannou Máriou, ktorá by bola od 6.8. do12.8. išli by sme autobusom. Dvakrát by sme sa zastavili pri mori. Prihlasovať sa môžete v sakristii do konca školského roku. Počet miest v autobuse je 48. Cena je 280eur je v nej zahrnutá cesta, ubytovanie, 4x polopenzia a poistenie na cestu.

Vyšlo nové číslo časopisu Naša Žilinská diecéza, za euro si ho môžete zakúpiť vzadu na stolíku. Dozviete sa v ňom niečo o našich novokňazoch, Panne Márii Frivaldskej a iné...

Vzadu na stolíku si môžete zakúpiť za 2,5 eur časopis Ostaňte v láske. Môžete sa v ňom dočítať, o zázrakoch Panny Márie z Laus, rady sv. Uršuly o modlitbe, niečo o ľudskej sexualite a iné...

Dňa 13.6. o 18.00 sa uskutoční v kúrii Kotešovej koncert vážnej hudby, pre tých, ktorí majú záujem sú srdečne vítaní.